
תחשיב נזק 
1. נתונים:
1. התובע יליד 3.11.1986– נפגע בתאונת דרכים בתאריך 25.3.2024 בהיותו כבן 37.6 והינו כבן 39 כיום.
2. נכויות
1. בתחום האורתופדי:
ד"ר אלישע אופירם, מומחה בכירורגיה אורתופדית אשר בדק את התובע, קבע את נכותו:
· נכות זמנית בשיעור 100% מיום התאונה ל3 שבועות.

נכות צמיתה בשיעור 5% בגין הגבלה בתנועות ע"ש צווארי לפי סעיף 37(5)א'
רצ"ב חוות הדעת, מסומנת "כנספח 1".
2. בתחום הנוירולוגי:
ד"ר אברהם רפפורט, מומחה בנוירולוגיה אשר בדק את התובע, קבע את נכותו:
נכות צמיתה בשיעור 5% בגין פגיעה עצבית לפי סעיף 29(5)א' .
רצ"ב חוות הדעת, מסומנת "כנספח 2".
3. בתחום האאג:
ד"ר ראובן בן טובים, מומחה למחלות אף, אוזן וגרון, אשר בדק את התובע, קבע את נכותו:
נכות צמיתה בשיעור 10% בגין ליקוי שמיעה וטנטון לפי סעיף 72(4)(ד)2 .
רצ"ב חוות הדעת, מסומנת "כנספח 3".
נכות רפואית משוקללת: 18.78% לצמיתות.
2. הבסיס לתחשיב :
3. מחמת התאונה ותוצאותיה סובל התובע מכאבים והגבלה בתנועות הצוואר והגב, מכאבי ראש, סחרחורות, טנטון, מגבלות שיש להן השפעה יום-יומית.
4. התובע ביצע מעקב רפואי אינטנסיבי שכללו מעקב נוירולוגי, בדיקת שמיעה/בדיקת טימפנומטריה, נזקק , בין היתר לטיפולי פיזיותרפיה, בדיקות נוספות וצורך בנטילת תרופות לשיכוך הכאב, תרופות אנטי דלקתיות וטיפול סטרואידי.
5. מצבו בעטיה של התאונה הכולל כאבים והגבלה בתנועות הצוואר, מכאבי ראש וסחרחורות, מירידה בשמיעה וטנטון, המביאים לכדי דכדוך, מצב רוח ירוד, קושי בעמידה וישיבה ממושכת, מקושי בריכוז, קשיי הירדמות ושינה כאובה ולא רציפה והוא עתיד להיזקק להמשך טיפול רפואי, מעקב וטיפולי שיכוך כאב.
6. לאחר התאונה ובעטיה, מחמת מצבו הרפואי ומגבלותיו מתקשה התובע לשלב עבודה ולימודים כפי שעשה עובר לתאונה.
7. במומו, נאבק התובע ובקושי רב משתכר מעבודה חלקית במשרת סטודנט. שכרו במומו מסתכם בסך של כ- 3,500 ₪ בממוצע לחודש.
8. עובר לתאונה על אף העומס בלימודי המשפטים, שילב התובע במקביל ללימודיו, עבודה בסוכנות רכב ובעבודות אבטחה, שכר הבסיס של התובע, במקביל ללימודיו, עובר לתאונה, הסתכם בסך של כ- 7,500 ₪  בממוצע לחודש.
9. בטרם החל את לימודי המשפטים, עבד התובע שעות נוספות ושכרו הסתכם בסך של כ- 10,000 ₪ בממוצע לחודש.
רצ"ב דוח רציפות ביטוחי, מסומן "כנספח 4".
10. התובע יטען כי יש לחשב את פוטנציאל השתכרותו בעתיד בשים לב להלכה ולפסיקה השלטת. בפרשת אלקיים נ' יבור - ע"א 8684/11 שלמה (שלומי) אלקיים נ' עזבון המנוח ניב יבור (פורסם בנבו) נקבע כי במקרה של סטודנט למשפטים יחושב פוטנציאל השתכרותו לעתיד בחלוקה לתקופות.
11. יצויין כי שם (אלקיים נ' יבור) נדון עניינו של סטודנט למשפטים בתחילת לימודיו, ונקבע כי חזקה שיעסוק בעריכת דין, קל וחומר בעניינו של התובע אשר הינו בשנה ד' ללימודיו ומשכך עתידו המקצועי כמו גם פוטנציאל השתכרותו מבוססים ויציבים אף יותר.
רצ"ב אישור לימודים, מסומן "כנספח 5".
בתקופת ההתמחות ולמשך 5 שנים ראשונות
1. מתחילת ההתמחות ולמשך 5 שנים נוספות, סכום ע"ס 6,000 ₪ - שהם 7,967 ₪ (משוערך להיום).
לאחר 5 שנות ניסיון ועד לגיל 70
2.  בחלוף שש השנים הראשונות ועד גיל 70, כפל השכר הממוצע במשק, דהיינו 21,647 ש"ח נטו.
(13,745 ₪ X 2  = 27,490 בחיסור מס הכנסה בסך של 5,843 ₪)
*יודגש כי התקופה הראשונה כפי שנקבעה בפרשת אלקיים לא צויינה מחמת חוסר הרלוונטיות לעניינו של התובע והשתכרותו.
12. יצוין כי על פי הפסיקה להלן פוטנציאל השתכרותו של עו"ד צפוי אף להגיע לשילוש השכר הממוצע במשק. אך לצרכי פשרה יחושבו הפסדי השתכרותה לעתיד לפי כפל השכר הממוצע במשק (במקום שילוש כאמור).
לעניין זה ראו:
ת"א (מחוזי ב"ש) 3330/97 אור בן-יאיר ים ואח' נ' הפניקס (פורסם בנבו)

ת"א 44811-04-13 פלוני נ' הפול (פורסם בנבו)
13. לצרכי פשרה בלבד, הפסדי השתכרותו לעבר יחושבו על בסיס 25% הפסד, לפי שכרו כסטודנט, בסך של 7,500 ₪ כאמור בסעיף 8 לעיל. 
14. לנכויותיו של התובע ובהינתן העובדה שמדובר בנכויות במספר תחומים, יש השפעה משמעותית בשים לב למקצוע ולעיסוקו העתידי כעו"ד, ועל כן יטען התובע כי נכותו התפקודית עולה על נכותו הרפואית.
15. לצרכי פשרה בלבד, יחושבו הפסדי השתכרותו בעתיד על בסיס נכות תפקודית בשיעור 20% בלבד (ולא למעלה מכך) במכפלת שכר בשיעור 10,000 ₪ נטו בתקופה הראשונה ועל בסיס כפל השכר הממוצע במשק נטו (ולא שילוש-לצרכי פשרה בלבד) ביתרת תקופת העתיד.
3. התחשיב
1. הפסדי השתכרות בעבר- 
1,875 X 21 חודשים (בתוספת ריבית והצמדה) - 




41,590 ₪
2. הפסדי השתכרות בעתיד (בתקופה הראשונה )-
10,000 ₪ X  20% X  65.81 (מקדם היוון ל-72 חודשים) -                    
          131,620  ₪ 
3. הפסדי השתכרות בתקופה השנייה (עד גיל 70 )-
20,617 ₪ X  20% X  210.87 (מקדם היוון ל-25 שנים) -                                     869,522  ₪                               
4. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 125,643 ₪  
5. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה ומחמת תוצאותיה, נזקק התובע לנטילת תרופות לשיכוך כאב ולהרגעה, כן נזקק לביצוע טיפולי רפואה משלימה רבים. בשים לב להתארכות והתמשכות התורים הניתנים במסגרת קופת החולים, על מנת לקבל טיפול ובכך להקטין את נזקיו נזקק התובע לשאת בעלויות בגין טיפולי רפואה משלימה רבים במסגרת פרטית וסדרת טיפולי פיזיותרפיה כאמור בעמ' 4 לחוות דעת האורתופדית.
ע"ב גלובאלי לעבר ולעתיד - 







35,000   ₪                                                                                            
6. עזרת הזולת-        
בעטיה של התאונה סובל התובע מכאבים והגבלה בתנועות הצוואר והגב, ומהגבלות נוירולוגיות, התובע מתקשה בביצוע פעולות יומיומיות, ובניהול משק ביתו. הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת העבר ובעתיד – על בסיס גלובאלי - 





40,000 ₪ 
7. ניידות – 
מחמת מגבלותיו הנובעות מהתאונה, בשים לב למגבלותיו ונכותו–נזקק להוצאות בגין שימוש מוגבר במוניות  ולהסעות מיוחדות ויזקק לכך גם בעתיד.

בעבר ובעתיד על בסיס גלובאלי - 







18,000 ₪ 
8. כאב וסבל- על בסיס 18.78% נכות ובניכוי גיל -
       

            
38,175₪ 
            

                                                                                                               סה"כ-  1,299,550  ₪ 


___________________
אריאל פרייברג, עו"ד
                 ב"כ התובע
